Rooseveltin valittiin uudelleen presidentiksi 1936, mutta tällä kertaa demokraattipuolueen sisäinen sekä kongressin "konservatiivisen liittouman" oppositio esti laajempia uudistuksia Yhdysvaltojen taloudelle. Rooseveltin toisella presidenttikaudella kansainvälinen tilanne kiristyi, sillä mm. Natsi-Saksa alkoi liittämään uusia alueita itseensä, Japani hyökkäsi Kiinaan vuonna 1937 sekä vuonna 1939 Neuvostoliitto ja Saksa solmivat Molotov-Ribbentrop -sopimuksen, joka aloitti toisen maailmansodan Euroopassa. Kongressi pakotti Rooseveltin pitämään neutraalia ulkopoliittista linjaa, mutta lopulta vuosina 1940–1941 Roosevelt ja kongressi pääsivät sopuun aseiden ja sotamateriaalin myymisestä ja antamisesta liittoutuneille.